Ma tean küll, miks ma seda kooki varem teinud pole. Juba ammu lugesin retsepti ja kuulasin, kuidas teised Britat teevad, aga mulle tundus, et see on hullumeelne mässamine. Lõigata pooleks kook, millel on beseekate??? Vahepeal sain muidugi targemaks - koogipõhi tuleb lõigata küll pooleks, aga mitte nii nagu tavaliselt biskviidiga tehakse.  Põhi tuleb lõigata lihtsalt kaheks võrdseks tükiks, mis hiljem üksteise otsa tõstetakse. Noh, siis ma itsitasin tükk aega enda üle, aga koogi küpsetamiseni ikkagi ei jõudnud. Enda lohutuseks tean öelda, et ma pole ainuke, kes selle koogi retsepti lugedes asjast esimesel hetkel valesti aru on saanud :D